CELEX: 31978R2415
Language: lt
Date: 1978-10-17 00:00:00
Title: 1978 m. spalio 17 d. Komisijos Reglamentas (EEB) Nr. 2415/78 dėl statistinės ribos Bendrijos užsienio prekybos statistikoje ir statistikoje apie prekybą tarp valstybių narių

Svarbus teisinis pranešimas

|

31978R2415

Oficialusis leidinys L 292 , 18/10/1978 p. 0019 - 0019 specialusis leidimas suomių kalba: skyrius 11 tomas 8 p. 0022  specialusis leidimas graikų k.: skyrius 11 tomas 13 p. 0064  specialusis leidimas švedų kalba: skyrius 11 tomas 8 p. 0022 

		Komisijos Reglamentas (EEB) Nr. 2415/781978 m. spalio 17 d.dėl statistinės ribos Bendrijos užsienio prekybos statistikoje ir statistikoje apie prekybą tarp valstybių nariųEUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1975 m. birželio 24 d. Tarybos reglamentą (EEB) Nr. 1736/75 dėl Bendrijos užsienio prekybos statistinių duomenų ir statistinių duomenų apie prekybą tarp valstybių narių [1] su pakeitimais, padarytais Reglamentu (EEB) Nr. 2845/77 [2], ypač į jo 24 ir 41 straipsnius,kadangi 1977 m. gruodžio 19 d. Tarybos reglamentas (EEB) Nr. 2845/77 šiuo metu jau įsigaliojo ir nustatė naują statistinę ribą, lygią 300 Europos apskaitos vienetų (EAV), o pastarieji turėtų būti konvertuojami į nacionalines valiutas;kadangi visų valiutų ir EAV perskaičiavimo kursas kiekvieną dieną kinta; kadangi siekiant nustatyti statistinės ribos vertę būtina taikyti pastovų perskaičiavimo kursą; kadangi pastarasis kursas gali būti paremtas vidutiniu valiutų keitimo kursu, nustatytu nuo 1977 m. sausio mėn. iki gruodžio mėn.;kadangi siekiant paprastumo, taip nustatytos sumos turėtų būti suapvalintos,kadangi šiame reglamente pateiktos priemonės atitinka Užsienio prekybos statistikos komiteto nuomonę,PRIĖMĖ ŠĮ REGLAMENTĄ:1 straipsnisStatistinė riba kaip apibrėžta Reglamento (EEB) Nr. 1736/75 24 straipsnyje, išreikšta nacionalinėmis valiutomis, yra ne didesnė nei:Belgijos-Liuksemburgo ekonominei sąjungai: | BEF/LUF | 12500 |Danijai: | DKK | 2000 |Prancūzijai: | FRF | 1700 |Vokietijai: | DEM | 800 |Airijai: | IEP | 200 |Italijai: | ITL | 300000 |Olandijai: | NLG | 850 |Jungtinei Karalystei: | GBP | 200 |2 straipsnisŠis reglamentas įsigalioja trečią dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1978 m. spalio 17 d.Komisijos varduFrançois-Xavier OrtoliPirmininko pavaduotojas[1] OL L 183, 1975 7 14, p. 3.[2] OL L 329, 1977 12 22, p. 3.--------------------------------------------------